ALLA เคาะปันผล 0.10 บ./หุ้น หลังเลื่อนประชุม AGM ไม่มีกำหนด
ALLA เคาะปันผล 0.10 บ./หุ้น หลังเลื่อนประชุม AGM ไม่มีกำหนด
15 เม.ย. 2563

นายองอาจ ปัณฑุยากร ประธานเจ้าหน้าที่บริหาร บริษัท ออลล่า จำกัด (มหาชน) หรือ ALLA เปิดเผยว่า ที่ประชุมคณะกรรมการบริษัท มีมติอนุมัติจ่ายเงินปันผลระหว่างกาลในอัตรา 0.10 บาทต่อหุ้น โดยกำหนดวันที่ไม่ได้รับสิทธิปันผล หรือ XD ในวันที่ 22 เมษายน 2563 และ กำหนดวันกำหนดรายชื่อผู้มีสิทธิได้รับปันผล หรือ Record Date  ในวันที่ 23 เมษายน 2563 และกำหนดจ่ายปันผลในวันที่ 8 พ.ค. 2563 โดยเป็นการจ่ายปันผลจากผลการดำเนินงานงวดวันที่ 01 ม.ค. 2562 ถึงวันที่ 31 ธ.ค. 2562
ทั้งนี้ บริษัทยังเลื่อนวันประชุมสามัญผู้ถือหุ้น หรือ AGM ประจำปี 2563 ออกไปอย่างไม่มีกำหนด จากเดิมที่กำหนดไว้วันอังคารที่ 28 เม.ย. 2563 เวลา 13.30 น. ณ โรงแรม เอส 31 สุขุมวิท ห้องเดอะบอลรูม 1 เลขที่ 545 ถนนสุขุมวิท 31 แขวงคลองเตยเหนือ เขตวัฒนา กรุงเทพมหานคร เนื่องจากสถานการณ์การระบาดของเชื้อไวรัสโคโรนา 2019 (COVID-19) มีความรุนแรงขึ้นอย่างต่อเนื่อง พร้อมกับกระทรวงสาธารณสุขมีคำแนะนำให้หลีกเลี่ยงการประชุมที่มีผู้เข้าร่วมประชุมจำนวนมาก เพื่อลดความเสี่ยงการแพร่กระจายของเชื้อไวรัสดังกล่าว โดยการเลื่อนการประชุมสามัญผู้ถือหุ้นประจำปีดังกล่าวจะไม่มีผลกระทบต่อการดำเนินงานของบริษัท